Diari Oficial de la Generalitat Valenciana


Sumari del DOGV 9944, del 25-09-2024 (2024/9409)

RESOLUCIÓ de 24 de juliol de 2024, de la Presidència de la Generalitat, de modificació de la Resolució, de 24 de novembre de 2023, de la Presidència de la Generalitat, de concessió de les ajudes convocades per la Resolució de 30 de maig de 2023, del president de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb el risc de despoblament i en altres entitats locals, en l'àmbit de la Comunitat Valenciana, en el marc del Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9409

CVE
:   WQCN-P-8039-4460

Data del document
:   24-07-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * via rural

Mitjançant la Resolució de 30 de maig de 2023, del president  de la Generalitat , es van aprovar les bases reguladores de les ajudes dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (DOGV núm. 9168, de 15.06.2023).

Per la mateixa Resolució, es van convocar les citades ajudes. El procediment de concessió va ser en règim de concurrència competitiva.

La Mancomunidad de municipios Rincón de Ademuz, en data de 05/10/2023 i 11/10/2023, va presentar sol·licituds d'ajuda per a finançar l'execució d'una sèrie de projectes sobre la senderaPR-CV 131 en el marc del Pla de Recuperació, Transformació i Resiliència, corresponent a la línia pressupostària S1097000.

Per Resolució de 24 de novembre de 2023, es va acordar la concessió de les ajudes convocades per la Resolució de 30 de maig de 2023, del president  de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb  risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (publicada en el DOGV 9735 de 29.11.2023).

En esta resolució constava la Mancomunidad de municipios Rincón de Ademuz com a beneficiària d'ajuda en la línia S1097000, per import de 11.971,77 €, per a l'execució del projecte Manteniment de senderes: PR-CV 131.

Publicada la resolució de 24 de novembre de 2023, la Mancomunidad de municipios Rincón de Ademuz va presentar, en data 27/12/2023, escrit de recurs de reposició enfront d'esta. El recurs es fonamenta en què la citada Mancomunitat va presentar, en termini i conforme als requisits de les bases reguladores, cinc projectes amb pressupostos pròxims als 12.000 euros per a les següents senderes: PR-CV 131.8, PR-CV 131.5, PR-CV 131.3, PR-CV 131.6 i PR-CV 131.2.

Sobre la base d'una sèrie d'arguments, la mancomunitat considera que mereix un import major d'ajuda, i, per tant, sol·licita que siga admés el present Recurs de reposició contra la Resolució indicada i que es procedisca a concedir la totalitat de l'import sol·licitat per als diferents projectes amb l'objectiu de mantindre les senderes, conservar l'hàbitat natural, les espècies autòctones i, en definitiva, contribuir a les fites i objectius plantejats en el PRTR.

Considerant un informe de la Federació d'Esports de Muntanya i Escalada de la Comunitat Valenciana, del 25 de gener de 2024, en el qual informa que segons consta en el Registre de Senderes Homologades de la Comunitat Valenciana, les senderes objecte de la controvèrsia […] són senderes úniques i independents i no variants d'una sola sendera.

Vista la Resolució del director general d'Administració Local, de data 9 de febrer de 2024, enfront del recurs interposat per la Mancomunidad de municipios Rincón de Ademuz contra la resolució del 24 de novembre de 2023, que establix les ajudes concedides destinades a finançar activitats relacionades amb el manteniment, conservació, millora i promoció de les senderes homologades, en la qual s'estima el recurs, i es modifica la quantia concedida, havent de ser 47.413,82 euros, per a l'actuació sobre la línia pressupostària S1097000 en les senderes PR-CV 131.8, PR-CV 131.5, PR-CV 131.3, PR-CV 131.6 i PR-CV 131.2.

Per tot això, en virtut del preceptuat en la Base desena apartat primer de la Resolució de 30 de maig de 2023, del president  de la Generalitat, per la qual es delega en la persona titular de la direcció general competent en matèria de despoblament la facultat de dictar la resolució de concessió de les subvencions, i a la vista de la proposta motivada de resolució formulada pels servicis tècnics de l'esmentada direcció general, acorde la següent:

RESOLUCIÓ

*Primer*

Modificar la Resolució de 24 de novembre de 2023, en relació a l'ajuda concedida a la Mancomunidad de municipios Rincón de Ademuz, quedant la redacció com seguix:

On diu:

|  |  |  |
| --- | --- | --- |
| Mcdad Rincón de Ademuz | Manteniment de senderes: PR-CV 131 / Manteniment de senderes: PR-CV 131 | 11.971,77 € |

  

Ha de dir:

|  |  |  |
| --- | --- | --- |
| Mcdad Rincón de Ademuz | Manteniment de senderes: PR-CV 131.8, PR-CV 131.5, PR-CV 131.3, PR-CV 131.6 i PR-CV 131.2 | 47.413,82 € |

  

El finançament de la subvenció es manté amb càrrec al Mecanisme de Recuperació i Resiliència (MRR) i esta s'incardina en el PRTR.

*Segon*

La Mancomunidad de municipios Rincón de Ademuz haurà de complir amb les obligacions establides tant en l'article 14 de la Llei 38/2003, de 17 de novembre, general de subvencions, com en la base quinta de la Resolució de 30 de maig de 2023, del president de la Generalitat, per la qual s'aproven les bases reguladores de les ajudes, i es convoquen estes subvencions.

*Tercer*

El termini màxim per a l'execució de les actuacions objecte de les subvencions serà de dotze mesos des de la data de notificació de la present resolució de concessió.

*Quart*

La justificació de la subvenció anirà dirigida a la direcció general amb competències en matèria de despoblament en el termini de tres mesos des de la data màxima d'execució prevista en l'apartat tercer d'esta resolució i sempre abans del 30 de novembre de 2025.

S'haurà de realitzar en la forma estipulada en l'apartat onzé de la resolució de convocatòria, i ateses les actuacions i gastos subvencionables recollits en la base onzena de la Resolució de 30 de maig de 2023, del president  de la Generalitat, per la qual s'aprova n les bases reguladores de la present convocatòria.

Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha  dictada, en el termini d'un mes a comptar des de l'endemà   de la seua publicació. Igualment podrà interposar-se directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l’article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 24 de juliol de 2024

President de la Generalitat (p. d. base 10a Resolució 30.05.2023; DOGV 9618, 15.06.2023)

José Antonio Redorat Fresquet

Director general d'Administració Local